no näiteks sündmus, millest jälg siiagi maha jäi. tegin kirstu lahti, kus oli hulk riideid, palju neist selliseid, mida olen vaid mõned korrad kandnud, paljud sellised, mis väikseks jäänud… ja tüüpiline naine ju hoiab ikka alles riideid, mis kunagi selga läksid. vaatasin riideid ning taipasin: "ma ei kanna neid enam kunagi". igasugustel erinevatel põhjustel, aga, jah - enam ei kanna. neid ei ole enam vaja.  või näiteks olen nädalaid järjest ära  kasutanud köögikapis olevaid toiduaineid (noh, oad, läätsed, jahud jne), mis seal aegu ja aegu seisnud. sest - kaua nad seisavad.  rõhuv osa raamatuist-DVD-dest on läinud uutele omanikele.  koolis presentatsioone tehes on vastumeelsus kõikvõimalike taustade suhtes, nii ongi powerpointid "must tekst valgel taustal", minimaalse arvu slaididega ning ainult märksõnadega. näiteks viimatine ettekanne koosnes neljast sisu-slaidist, igal slaidil neli rida, reas maksimaalselt seitse sõna (ppt-gurud räägivad, et  nii peakski, aga mul on nõnda hoopis muudel põhjustel).